Document ID: 31995R0207

KOMISSION ASETUS (EY) N:o 207/95,
annettu 1 päivänä helmikuuta 1995,
Bosnia-Hertsegovinan, Kroatian, Slovenian ja entisen Jugoslavian tasavallan Makedonian alueen alkuperää olevien tiettyjen naudanlihatuotteiden tuontia koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bosnia-Hertsegovinan, Kroatian, Slovenian ja entisen Jugoslavian tasavallan Makedonian alkuperätuotteiden yhteisöön tuontiin sovellettavasta järjestelmästä 22 joulukuuta 1994 annetun neuvoston asetuksen (EY) N:o 3355/94 (1) ja erityisesti sen 9 artiklan,
sekä katsoo, että
asetuksen (EY) N:o 3355/94 7 artiklassa vahvistetaan autonomisin perustein tuontia koskevasta erityisjärjestelmästä Bosnia-Hertsegovinasta, Kroatiasta, Sloveniasta ja entisen Jugoslavian tasavallasta Makedoniasta peräisin olevan pikkuvasikan lihan osalta; näiden tuotteiden mukana on oltava yhteisöön tuotaessa yhteisön vahvistama erityistodistus, jotta ne hyötyisivät alennetusta maksusta: on syytä käyttää komission asetuksen (ETY) N:o 879/93 (2) liitteessä I-III olevaa todistusmallia ja soveltaa siinä säädettyä todistusten antamista ja käyttöä koskevia yksityiskohtaisia sääntöjä, ja
sovellettaessa asetuksen (EY) N:o 3355/94 10 artiklaa uutta tuontijärjestelmää sovelletaan 1 päivästä tammikuuta 1995, ja on siten syytä säätää asianosaisen hakemuksesta ja tietyin edellytyksin yksityiskohtaiset säännöt maksun osittaisesta korvauksesta sellaisten tuotteiden osalta, jotka ovat tämän asetuksen alaisia ja tuotu yhteisöön 1 päivän tammikuuta ja 5 päivän helmikuuta 1995 välisenä aikana; korvattava määrä on yhtä suuri kuin elävien nautojen sekä muun kuin jäähdytetyn naudanlihan tuontimaksujen vahvistamisesta 1 helmikuuta 1995 annetun ja 6 päivästä helmikuuta 1995 sovellettavan komission asetuksen (EY) N:o 208/95 (3) liitteen 2 ja 4 sarakkeissa olevien maksumäärien erotus,
ON ANTANUT TÄMÄN ASETUKSEN:
1 artikla
1. Sovelletaan asetuksen (EY) N:o 3355/94 7 artiklassa tarkoitettuja alennettuja tuontimaksuja ainoastaan tuotteisiin, joiden mukana on mainitun asetuksen 7 artiklan 3 kohdassa säädetty todistus.
2. Todistusmalli on asetuksen (ETY) N:o 879/93 liitteissä I-III.
Mainitun asetuksen määräyksiä sovelletaan tuontitodistusten antamista ja käyttöä koskevien yksityiskohtaisten sääntöjen osalta.
2 artikla
Asianosaisten hakemuksesta ja todistettaessa, että jäsenvaltioissa 1 päivän tammikuuta ja 5 päivän helmikuuta 1995 välisenä aikana vapaaseen liikkeeseen laskettujen tuotteiden mukana on 1 artiklan 2 kohdassa mainittu ja tämän asetuksen liitteenä ilmoitetun toimielimen leimaama todistus, jäsenvaltiot korvaavat asetuksen (EY) N:o 208/95 2 ja 4 sarakkeissa olevien maksumäärien erotuksen.
Tämä asetus tulee voimaan 6 päivänä helmikuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä helmikuuta 1995.

Labels: 3
17
18